Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetukseksi yhteisistä säännöistä siviili-ilmailun alalla ja Euroopan lentoturvallisuusviraston perustamisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2002/0241 lopull. - COD 2000/0246 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI yhteisistä säännöistä siviili-ilmailun alalla ja Euroopan lentoturvallisuusviraston perustamisesta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI yhteisistä säännöistä siviili-ilmailun alalla ja Euroopan lentoturvallisuusviraston perustamisesta (ETA:n kannalta merkityksellinen teksti) 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa seuraavassa lausuntonsa parlamentin hyväksymistä kahdestakymmenestäkahdeksasta (28) tarkistuksesta. 2. Asian käsittelyn vaiheet a) Komissio antoi asetusehdotuksensa 4. joulukuuta 2000 neuvostolle ja Euroopan parlamentille (KOM(2000) 595 lopullinen - COD 2000/0246, 27.9.2000). [1] [1] EYVL C 154E, 29.5.2001, s. 1. b) Talous- ja sosiaalikomitea antoi myönteisen lausunnon täysistunnossaan 30. toukokuuta 2001 [2]. Alueiden komitealta ei pyydetty lausuntoa. [2] EYVL C 221, 7.8.2001, s. 38. c) Euroopan parlamentti antoi 5. syyskuuta 2001 ensimmäisen käsittelyn lausuntonsa, jossa se teki viisikymmentäseitsemän (57) tarkistusta komission ehdotukseen [3] [3] EYVL C 72, 21.3.2002, s. 80-146. d) Neuvosto vahvisti yhteisen kantansa 19. joulukuuta 2001 [4] [4] EYVL C 58E, 5.3.2002, s. 44-67. e) Komissio antoi Euroopan parlamentille 11. tammikuuta 2002 perustamissopimuksen 251 artiklan 2 kohdan mukaisesti tiedonnannon neuvoston yhteisestä kannasta (SEC(2002) 23 lopullinen). f) Neuvoston yhteinen kanta toimitettiin parlamentille 17. tammikuuta 2002. g) Euroopan parlamentti antoi 9. huhtikuuta 2002 toisessa käsittelyssä päätöslauselman, jossa se teki kaksikymmentäkahdeksan tarkistusta yhteiseen kantaan. 3. Ehdotuksen tarkoitus Keskustelut, joita on käyty yhteisön sisällä ja myös yhteisön ulkopuolisten tahojen kanssa sekä JAA-järjestössä (ilmailuviranomaisten hallitustenvälinen elin, joka kehittää yhteisiä turvallisuustandardeja ja -menettelyjä Euroopassa), ovat osoittaneet, että ilmailuturvallisuuden alalla tarvitaan vahva toimivaltainen organisaatio huolehtimaan toimeenpanotehtävistä, joista huolehditaan tällä hetkellä kansallisesti. Neuvosto teki tätä varten 16. heinäkuuta 1998 päätöksen, jolla komissio valtuutettiin aloittamaan kansainvälisen organisaation perustamiseen tähtäävät neuvottelut niiden JAA:n jäsenvaltioiden kanssa, jotka eivät ole EU:n jäsenvaltioita. Aloitetta toteutettaessa törmättiin kuitenkin lukuisiin vaikeuksiin, minkä vuoksi komissio laati neuvoston 26. kesäkuuta 2000 esittämästä pyynnöstä ehdotuksen asetukseksi, jolla on määrä perustaa Euroopan lentoturvallisuusvirasto EASA osana yhteisön järjestelmää ja vahvistaa yhteiset siviili-ilmailualan turvallisuussäännöt. Ehdotuksen päätavoitteena on saavuttaa korkea ja yhtenevä turvallisuuden ja ympäristönsuojelun taso yhteisössä ja pitää sitä yllä. Muina tavoitteina on helpottaa vapaata ja tervettä kilpailua yhteisössä, tehostaa sertifiointimenettelyjä sekä edistää eurooppalaisia ilmailualan standardeja maailmanlaajuisesti. Nämä tavoitteet edellyttävät, että laaditaan ja hyväksytään tarvittava säännöstö ja sovelletaan sitä yhdenmukaisesti, tunnustetaan näiden sääntöjen mukaisesti siviili-ilmailualan tuotteille, organisaatioille ja henkilöstölle myönnetyt hyväksynnät ilman eri toimenpiteitä (ilman lisävaatimuksia tai -tarkistuksia) ja perustetaan yhteisön virasto, joka kykenee auttamaan komissiota hoitamalla sille delegoidut toimeenpanotehtävät tehokkaasti ja nopeasti. 4. Komission lausunto Euroopan parlamentin tarkistuksista Parlamentti teki toisessa käsittelyssä kaksikymmentäkahdeksan tarkistusta neuvoston yhteiseen kantaan. Komissio hyväksyy kaikki nämä tarkistukset tietyn varauksin, jotka koskevat tarkistuksia 1 ja 4 (ks. jäljempänä). Sisällölliset tarkistukset voidaan jakaa seuraaviin ryhmiin: Asetuksen soveltamisalan laajentaminen Tarkistuksissa 1 ja 4 komissiota pyydetään antamaan ehdotuksia soveltamisalan laajentamiseksi siten, että se kattaisi koko ilmailuturvallisuuden, erityisesti miehistön luvat ja ilma-alusten liikennöinnin. Komissio on samalla kannalla mitä itse asiasisältöön tulee, ja pyydetyt ehdotukset sisältyvätkin sen työohjelmaan. Sen on lisäksi todettava, että yhteydestään irrotettuna tarkistusten sanamuodon ei voitaisi tulkita rajoittavan perustamissopimukseen nojautuvaa komission aloiteoikeutta. Tarkistusten 1 ja 4 hyväksymisen ei siis voida katsoa rajoittavan tätä aloiteoikeutta. Virastojen perustamissäännöt Tarkistuksessa 2 Euroopan parlamentti tuo julki halunsa vahvistaa yhteiset säännöt niitä rahallisia ja luontoissuorituksia varten, jotka jäsenvaltiot antavat helpottaakseen virastojen perustamista alueelleen. Parlamentin pyyntö näyttää perustellulta, joskin tämä asetus ei voi olla tarkoituksenmukaisin paikka sen esittämiseksi. Komissio hyväksyy tarkistuksen, mutta pidättää itselleen oikeuden päättää, onko kaikille virastoille tarpeen ehdottaa yhteisiä sääntöjä. Viraston pääjohtajan nimittäminen ja valtuuksien lisääminen Tarkistusten 10, 12, 13 ja 14 tarkoituksena on helpottaa pääjohtajan nimittämistä ja lisätä hänen valtaansa muihin johtajiin nähden. Komissio hyväksyy nämä tarkistukset. Kaupallisia etuja koskevien viittausten poistaminen Tarkistusten 6 ja 8 on tarkoitus välttää sellaisen käsityksen tai tulkinnan syntyminen, että kaupalliset etunäkökohdat voisivat vaikuttaa päätöksiin, jotka on määrä tehdä pelkästään turvallisuusnäkökohtien ja ympäristövaatimusten perusteella. Kyse on tärkeistä selvennyksistä, jotka komissio hyväksyy. Viraston riippumattomuuden lujittaminen Tarkistusten 9 ja 11 tarkoituksena on parlamentin mukaan tasapainottaa viraston ja komission välisiä suhteita. Tarkistus 9 voidaan hyväksyä, koska on perusteltua huolehtia siitä, ettei komissio, jolla ei ole tarvittavaa teknistä asiantuntemusta, voi muuttaa standardia tarkistuttamatta virastolla muutosten vaikutuksia turvallisuuteen tai ympäristönsuojeluun. Tarkistuksen sanamuoto ei rajoita komission aloiteoikeutta. Tarkistus 11 on lähinnä sanamuodon tarkistus, sillä komission hyväksyntä vaaditaan uudenkin sanamuodon myötä. Komissio hyväksyy nämä tarkistukset. Siirtymäkausi Tarkistuksessa 16 ehdotetaan lyhennettäväksi siirtymäkautta, jonka aikana voi olla voimassa kaksi hyväksyntäjärjestelmää, yhteisön järjestelmä ja kansallinen järjestelmä, jotta siirtyminen järjestelmästä toiseen olisi helpompaa. Parlamentin poliittiset perustelut ovat oikeutettuja, ja komissio hyväksyy tämän tarkistuksen. Toimitukselliset muutokset Loput tarkistuksista ovat toimituksellisia muutoksia. - Tarkistusten 3, 5 ja 15 tarkoituksena on ottaa komission alkuperäisen ehdotuksen teksti uudelleen käyttöön. - Tarkistuksessa 7 ja tarkistuksissa 17-28 tehdään toimituksellisia muutoksia, joille syntyi tarve yhteisen kannan vahvistamisen myötä. Komissio hyväksyy nämä tarkistukset. 5. Päätelmä Komissio muuttaa ehdotuksensa edellä esitetyllä tavalla EY:n perustamissopimuksen 250 artiklan 2 kohdan mukaisesti.